מוריס אנדור

מוריס דאלי אנדור (בצרפתית: Maurice Daly Ndour, נהגה במקור כנְדור; נולד ב-18 ביוני 1992) הוא כדורסלן סנגלי המשחק בעמדות הסנטר והפאוור פורוורד בלוקומוטיב קובאן. אנדור נולד וגדל בסנגל, וכשהגיע לגיל תיכון זיהו אותו סקאוטים בטורניר כדורסל מקומי ושלחו אותו לתיכון ביפן. לאחר סיום לימודיו בתיכון טס לארצות הברית, והחל לשחק כדורסל עבור מכללת מונרו. בעונתו הראשונה במכללה הוא העמיד ממוצעים של 9.4 נקודות, 6.4 ריבאונדים ו-2.4 חסימות למשחק, ובעונתו השנייה רשם ממוצעים של 16.2 נקודות, 10.5 ריבאונדים ו-2.3 חסימות למשחק. ב-2013 עבר לאוניברסיטת אוהיו, ובעונתו הראשונה בקבוצה העמיד ממוצעים של 13.8 נקודות ו-7 ריבאונדים למשחק. בעונה השנייה העמיד ממוצעים של 16 נקודות, 8.3 ריבאונדים ו-2.3 חסימות למשחק, והחליט לנסות להיבחר בדראפט 2015 ב-NBA. לאחר שלא נבחר בדראפט, הצטרף לסגל ניו יורק ניקס לליגת הקיץ של ה-NBA. בתום הטורניר חתם בדאלאס מאבריקס. הוא שיחק במשחקי קדם-העונה הראשונים של הקבוצה, אך נפצע לפני תחילת העונה והקבוצה החליטה לוותר עליו. ב-5 בדצמבר 2015 חתם בריאל מדריד. ב-12 משחקי ליגה במועדון, הוא העמיד ממוצעים של 2.3 נקודות ו-1.8 ריבאונדים למשחק. הוא גם הופיע בשישה משחקי יורוליג, בהם העמיד ממוצעים של 1.7 נקודות ו-1.2 ריבאונדים למשחק. ב-14 ביולי 2016 חתם בניו יורק ניקס. הוא ערך את הופעת הבכורה שלו ב-NBA ב-1 בנובמבר 2016, ורשם שלוש נקודות, שני ריבאונדים וחטיפה אחת בהפסד קבוצתו 89–102 לדטרויט פיסטונס. ב-4 באפריל 2017 רשם דאבל דאבל של 13 נקודות ו-12 ריבאונדים, בניצחון 100–91 על שיקגו בולס. שלושה ימים לאחר מכן הוא קלע שיא קריירה של 15 נקודות בהפסד 88–101 לממפיס גריזליס. במהלך אותה עונה, במקביל למשחקיו עם הניקס, שיחק אנדור גם בווסצ'סטר ניקס מליגת הפיתוח של ה-NBA. ב-30 ביוני 2017 ויתרו עליו הניקס. ב-29 בנובמבר 2017 חתם באוניקס קאזאן מליגת העל הרוסית, ובשנת 2019 זכה בתואר "שחקן ההגנה של ה-VTB". ב-16 ביולי 2019 חתם בוולנסיה, והעמיד ממוצעים של 6.3 נקודות ו-2.4 ריבאונדים למשחק. הוא שוחרר מהקבוצה ב-8 ביולי 2020, וב-16 באוקטובר 2020 חתם בריטאס וילנה. לאחר מכן שיחק לתקופה קצרה בג'ג'יאנג גולדן בולס, ואז שב לריטאס וילנה. ב-3 בפברואר 2022 חתם בגלאטסראיי. לאחר מכן שיחק לתקופה בנגויה דיימונד דולפינס היפנית ובגואנגשי ויז'ואנג הסינית, וב-13 באוגוסט 2023 חתם בהפועל ירושלים. ב-1 בפברואר 2024 שוחרר מהקבוצה עקב סירובו לשחק בישראל בזמן מלחמת חרבות ברזל ולאחר מכן חתם בלוקומוטיב קובאן. מדיה וקבצים בנושא מוריס אנדור בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר היורוליג פרופיל, באתר ליגת העל הספרדית בכדורסל (בספרדית) The Plain Dealer Elton Alexander, Ohio University basketball player Maurice N'dour is not a typical transfer, cleveland, ‏2013-11-08 (באנגלית) Knicks Summer League Roster Announced, www.nba.com (באנגלית) Mavs sign Maurice Ndour, The Official Home of the Dallas Mavericks, ‏2015-07-23 (באנגלית אמריקאית) Sources: Mavericks waive Maurice Ndour to finalize roster, Yahoo Sports (באנגלית אמריקאית) Official Announcement: Maurice Ndour | Real Madrid CF, Real Madrid C.F. - Web Oficial (באנגלית) Maurice Ndour: new Real Madrid player | Real Madrid CF, Real Madrid C.F. - Web Oficial (באנגלית) Knicks Sign Maurice Ndour, www.nba.com (באנגלית) Knicks 89-102 Pistons (Nov 1, 2016) Box Score, ESPN (באנגלית) Bulls 91-100 Knicks (Apr 4, 2017) Game Recap, ESPN (באנגלית) Knicks 88-101 Grizzlies (Apr 7, 2017) Game Recap, ESPN (באנגלית) Maurice Ndour waived as Knicks continue to move on from Phil Jackson era, New York Daily News, ‏2017-06-30 UNICS adds athletic forward Ndour - Latest - Welcome to 7DAYS EuroCup, web.archive.org, ‏2017-12-07 UNICS, Ndour agree to new deal - Latest - Welcome to 7DAYS EuroCup, web.archive.org, ‏2018-08-06 Latest News | EuroLeague, Euroleague Basketball, ‏2023-08-12 (באנגלית בריטית) Borghesan, Ennio Terrasi (2020-07-08). "Valencia, Maurice Ndour part ways - Sportando". Sportando (באנגלית אמריקאית). נבדק ב-2023-08-14. Rytas Vilnius fait appel à Maurice N'dour, ‏2020-10-19 Galatasaray Nef’e hoş geldin Maurice Ndour, galatasaray.org, ‏3 Şubat 2022 החתיכה החסרה: מוריס אנדור חתם בהפועל!, באתר הפועל ״בנק יהב״ ירושלים רשמית: מוריס אנדור שוחרר מהפועל ירושלים, באתר ערוץ הספורט, 1 בפברואר 2024 רשמית: מוריס אנדור שוחרר מהפועל ירושלים, באתר ערוץ הספורט, 1 בפברואר 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוריס אנדור".